《临川》
宋代·许月卿

临川摄守得仁侯，闵两精诚贯显幽。
五日不将京兆看，丰年惟切杜陵忧。
先欣霡霂滋青稻，伫见滂沱涨碧流。
物外闲人欢喜处，炎天亭受一亭秋。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。